สาละ และ ล่ำซำ
โดย...แบงก์กลิ้ง
21 ส.ค. 2558

โดย...แบงก์กลิ้ง
หลังจากที่บริษัทประกันของคนหัวคิดทันสมัย “เมืองไทยประกันชีวิต” ปรับปรุงอาคารสำนักงานใหญ่ให้เป็นออฟฟิศในฝันของคนรุ่นใหม่ ที่สามารถทำงานได้ทุกที่ ทำงานอย่างมีความสุข 
เมื่ออาคารใหม่เสร็จ ก็ขอปรับปรุงภูมิทัศน์รอบๆ อาคารกันสักหน่อย ด้านหน้าอาคารปลูกต้นล่ำซำเป็นเคล็ด เพื่อให้เจริญรุ่งเรืองเหมือนนามตระกูลล่ำซำ
ส่วนด้านหลังอาคารปลูกต้นสาละ ซึ่งชื่อต้นไม้พ้องกับชื่อคุณป้อง สาระ ล่ำซำ กรรมการผู้จัดการ บริษัทเมืองไทยประกันชีวิต
ต้นสาละใหญ่นี้ คุณป้องจ้างคนไปล้อมขุดมาทั้งต้นจากบ้านที่ จ.ปทุมธานี  ปลูกไว้ริมแม่น้ำเจ้าพระยา ด้วยค่าจ้างรวมขนย้ายและปลูกใหม่ 1 แสนบาท
ขณะนี้ต้นไม้ทั้งสองต้นงอกงามสูงเด่นเป็นสง่าทั้งหน้าและหลังอาคาร ใครไม่รู้จักต้นล่ำซำแวะไปดูได้ที่เมืองไทยประกันชีวิตจ้า